ગુજરાતી સમાચાર: દેશના આ જાણીતા મંદિરમાં હવે Paytmથી આપી શકાશે દાન | Now You Can Donate Via Paytm App In Kashi Vishwanath Temple - India News | I Am Gujarat
Gujarati News India દેશના આ જાણીતા મંદિરમાં હવે Paytmથી આપી શકાશે દાન
Published: Aug 17, 2019 23:34 pm IST
વિકાસ પાઠક, વારાણસીઃ ઉત્તર પ્રદેશના વારાણસી સ્થિત કાશી વિશ્વનાથ મંદિરમાં આરતી, સુગમ દર્શન અને રૂદ્રાભિષેકની ટિકિટ હવે પેટીએમથી ખરીદી શકશે. આ સાથે શ્રદ્ધાળુ પેટીએમથી દાન પણ આપી શકશે. મંદિરની ડોનેશન લિંક પેટીએમ એપ પર લાઈવ થઈ ગઈ છે.
વિશ્વનાથ મંદિરના સુંદરીકરણ અને વિસ્તારીકરણ યોજના અંતર્ગત શ્રમદાનની વ્યવસ્થા સાથે દાન પણ સ્વીકારવામાં આવે છે. હવે પેટીએમ એપ પર મંદિર માટેના દાનની લિંક જોડવામાં આવી છે. જેમાં શિવજીને ચઢાવા સાથે સાથે ક્ષેત્ર નિર્માણ અને સંચાલન, કોરિડોરનું નિર્માણ અથવા મંદિર તરફથી મળતી સુવિધાઓ માટે અલગ-અલગ દાનના વિભાગ પાડવામાં આવ્યા છે.
મંદિરના અધિકારી વિશાલ સિંહે જણાવ્યું કે ડિજિટલ ઈન્ડિયાને પ્રોત્સાહન આપવા માટે પેટીએમથી પેમેન્ટ અને દાનની સુવિધા શરૂ કરવામાં આવી છે. જેનાથી શ્રદ્ધાળુંઓને ભટકવું પડશે નહીં. અત્યાર સુધી મંદિરની વેબસાઈટ પર જઈને જ ઓનલાઈન દાન કરવાની વ્યવસ્થા હતી.
પીટીએમ કંપની આ પહેલા બદ્રીનાથ મંદિર, કેદારનાથ મંદિર, વૃદ્ધાવનના બે મંદિર, દરગાહ હઝરત કમાલુદ્દીન, નિઝામુદ્દીન દરગાહ, મુંબઈના લાલબાગના રાજા, સોમનાથ મંદિર સહિત 10 ધાર્મિક સ્થળો પર પોતાની સુવિધા આપી રહી છે. વિશ્વનાથ મંદિર જોડતા તે 11મું ધાર્મિક સ્થાન બન્યું છે.